*1. számú melléklet a /2023. számú Képv. test. határozathoz*

Kiskőrös Város Önkormányzata Bács-Kiskun Vármegyei Oktatókórház

Iktatószám: Iktatószám:

**INGYENES INGATLANHASZNÁLATI SZERZŐDÉS**

amely létrejött egyrészről

**Kiskőrös Város Önkormányzata**

székhelye: 6200 Kiskőrös, Petőfi Sándor tér 1.

adószáma: 15724784-2-03

KSH statisztikai számjele: 15724784-8411-321-03

Törzskönyvi azonosítója: 724782

Bankszámlaszáma: 10400621-00027753-00000008

képviseli: Domonyi László Mihály polgármester

mint Használatba adó (a továbbiakban **Használatba adó**)

valamint

**Bács-Kiskun Vármegyei Oktatókórház**

székhelye: 6000 Kecskemét, Nyíri út 38.

adószáma 15336062-2-03

PIR azonosító: 336060

Bankszámlaszám: 15336062-2-03

Képviseli: Dr. Gondos Miklós főigazgató, vármegyei intézményvezető

mint Használatba vevő (a továbbiakban **Használatba vevő**)

a továbbiakban együttesen: Felek között az alulírott helyen és napon, az alábbi feltételekkel

**Preambulum**

A 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény (a továbbiakban: Eü. törvény) 23. § (2) bekezdésében foglaltaknak megfelelően 2023. július 1. napjától az egészségügyi szolgálati jogviszonyban foglalkoztatott védőnő és a védőnői ellátás körében foglalkoztatott személy tekintetében a munkáltatói jogokat a területileg illetékes irányító vármegyei intézmények gyakorolják. Az Eü. törvény 23. § (5) bekezdése alapján a települési önkormányzat 2023. július 1. napjával biztosítja az állam számára a 2023. június 30. napján a védőnői ellátásra szolgáló ingó és ingatlan vagyonnak az ingyenes használatát.

1. Felek rögzítik, hogy **védőnői feladatellátás céljából** Használatba adó az 1/1 arányban tulajdonát képező 1525 hrsz-on nyilvántartott, természetben 6200 Kiskőrös, Kossuth Lajos út 6. szám alatti ingatlanon lévő felépítmény (járóbeteg szakorvosi rendelőintézet) területéből 93,29 m2 területrészt Használatba vevő kizárólagos használatába adja. (1. sz. melléklet -2. sz. melléklet)
2. Használatba adó térítésmentesen adja használatba az 1. pontban rögzített ingatlant Használatba vevő részére azzal, hogy Használatba adó vállalja megfizetni valamennyi rezsi és közüzemi díjat.
3. Jelen ingatlanhasználati szerződés 2023. július 1. napjától hatályos és Felek azt határozatlan időre kötik.

Felek rögzítik, hogy Használatba vevő az ingatlant hétköznapokon naponta 07,00 – 16,00 közötti intervallumban jogosult használni.

1. Használatba vevő köteles az Ingatlan használata során valamennyi hatósági előírást betartani, betartatni.
2. Használatba vevő a használat jogát a Használatba adó előzetes hozzájárulása nélkül sem ingyenesen, sem ellenérték fejében még ideiglenesen sem engedheti át harmadik személynek.
3. Felek megállapodása értelmében Használatba vevő 2023. július 1. napjától veszi használatba az ingatlant. Az erről készült átadás-átvételi jegyzőkönyv jelen megállapodás (3. sz. mellékletét képezi.)
4. Használatba vevő az Ingatlanon átalakítási munkálatokat kizárólag Használatba adóval egyeztetve, saját költségére végezheti. Használatba adó köteles gondoskodni az épület karbantartásáról, állagának megóvásáról, hiba elhárításáról.
5. Használatba adó a Használatba vevő szükségtelen zavarása nélkül, a Használatba vevővel előre egyeztetett időpontban jogosult a használatot ellenőrizni. Használatba adó kifejezetten elfogadja, hogy az Ingatlanba kizárólag a Használatba vevő egyidejű jelenlétével léphet be ellenőrzés céljából.
6. Felek rögzítik, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősülnek.
7. Felek igyekeznek a jelen szerződésből fakadó esetleges jogvitáikat egymás között békés úton rendezni. Ennek eredménytelensége esetére a Felek értékhatártól függően a Kecskeméti Járásbíróság, illetve a Kecskeméti Törvényszék kizárólagos illetőségét kötik ki.
8. Jelen szerződésben nem szabályozott kérdésekre a Polgári Törvénykönyvről szóló 2013. évi V. törvény rendelkezései az irányadóak.
9. Jelen szerződést a Felek mint akaratukkal mindenben egyezőt- átolvasás és értelmezés után-jóváhagyólag írják alá.

Melléklet:

sz. melléklet rendelő helyiség földhivatali adatainak feltüntetésével ingyenes használatba adásáról szóló nyilatkozat

sz. melléklet a rendelő helyiség felszerelésére vonatkozó I-II. nyilatkozat

sz. melléklet átadás-átvételi jegyzőkönyv

Kiskőrös, 2023. június

Kiskőrös Város Önkormányzata Bács-Kiskun Vármegyei Oktatókórház

Domonyi László Mihály Dr. Gondos Miklós

polgármester főigazgató, vármegyei intézményvezető

Ellenjegyzem:

dr. Turán Csaba

jegyző

Pénzügyileg ellenjegyzem:

Kiskőrös Város Önkormányzata Bács-Kiskun Vármegyei Oktatókórház

Molnár Éva Zsarnay István

pénzügyi osztályvezető gazdasági igazgató